شەفەق نیوز/ دەزگای تەندروسی لە ئیدارەی سەروەخوەیی لە باکوور و خوەرهەڵات سوریا، ئمڕوو دووشەممە، راگەیان تۆمارکردن تەنیا یەک تووشهاتن وە ڤایرۆس کۆڕۆنا لە ناوچەیل باکوور و خوەرهەڵات سوریا.
دەزگای تەندروسی لە ئیدارەی سەروەخوەیی لە بەیاننامەیگ رەسیە ئاژانس شەفەق نیوز وت: تەنیا یەک تووشهاتن وە ڤایرۆس کۆڕۆنا لە شار کەرکی لەکی تۆمار کریا.
دەزگاگە وتیش؛ ئمڕوو یەک مردنیش لەوەر پەتاگە تۆمار کریا.
گشت ژمارەی تووشهاتنەگان وە کۆڕۆنا لە ناوچەیل ئیدارەی سەروەخوەیی رەسیە ٨٧٥٢، ٣٠٤ لەلیان مردنە، و ١٢٣٣ خاسەو بوینە.
